section_heading: Vlaška pod domaćima knezovima
paragraph_text: Vlaška je time sačuvala svoj teritorij, vjeru i integritet. Osmanska je vlast bila stabilna sve do Berlinskoga kongresa 1878. godine, osim tijekom vladavine Vlada III., poznatoga kao Drakula (1448., 1456. – 1462., 1476. – 1477.) i pod vladavinom Mihaela Hrabroga (1593. – 1601.).Vlaška, Hrvatska enciklopedija, pristupljeno 21. svibnja 2020. Godine 1593. Mihael Hrabri položio je vazalsku prisegu transilvanskome vojvodi Zsigmondu Báthoryju, uz pomoć kojega je uspio osigurati vlašku neovisnost. Godine 1598. Vlaška postaje vazal Rudolfa II., svetorimskoga cara, ugarskoga i češkoga kralja. Mihael Hrabri 1599. godine porazio je transilvanskoga vojvodu Andreasa Báthoryja i zauzeo Transilvaniju, a 1600. godine i Moldaviju. Proglasivši se transilvanijskime vojvodom, sukobio se s Rudolfom II., koji ga je protjerao iz Transilvanije i Moldavije. Iako se 1601. godine pomirio s carem, ubio ga je carski general Giorgio Basta.<ref>Mihael Hrabri, Hrvatska enciklopedija, pristupljeno 21. svibnja 2020. Nakon njegove smrti Vlaška ponovno postaje osmanski vazal.